**Referat bestyrelsesmøde 9. januar 2024 kl. 17.30 hos Marianne**

Tilstede: Marianne, Birgitte, Annalisa, Birgit og Karin. Afbud fra Susanne-

Referent: Karin

Dagsorden:

1. Godkendelse af referat fra den 26. oktober 2023

2. Økonomi

3. Afholdte og kommende arrangementer/koncerter

 Julekoncert 18. december

 Nytårskur 13. januar

 Generalforsamling 12. februar

 Glostrup Kulturfest 31. august

 Korlørdag 14.september

4. Nyt fra dirigenten

5. Nyt fra GFU

6. Nyt fra Kor72

7. Hjemmeside

8. Årshjulet

9. Diverse

 Deltagelse i koncerter

 Inspirationsmesse for pensionister 3. april

 Nummererede sange

 Aktivitetsliste

 Fødselsdagsliste

10. Eventuelt

11. Næste mødedato

Ad 1. Godkendelse af referat fra den 26. oktober 2023.

Gennemgået og godkendt. Marianne skriver til Lone i Aktivitetscentret at der kommer en klaverstemmer.

Ad 2. Økonomi.

Annalisa melder ud at indestående d.d. er kr. 63.982,94. Koret har 37 medlemmer p.t. heraf har 17 betalt kontingent d.d. Kontingent til Kor72 på kr. 2.405,00 er betalt.

Resultatopgørelse for 2023 og budget for 2024 gennemgås.

Glostrup Kommune har nedsat tilskud til dirigentløn fra 1. januar 2024, det betyder at vi skal får en merudgift på kr. 5,600,00 til dirigentløn.

Ad 3. Afholdte og kommende arrangementer/koncerter.

 Julekoncert 18. december: Flot fremmøde i alle tre stemmegrupper. Stor succes, mange tilhørere. Dog havde de der sad bagerst i kirke problemer med at høre Helle, når hun præsenterede numrene. Vi vil forsøge med en mikrofon næste gang. Marianne taler med Helle og Mads om hvordan koret kan komme til at høre klaveret bedre og uden at det overdøver sangen. Det var rigtig fint med en generalprøve i kirken ugen før koncerten.

 Nytårskur 13. januar: Kun 16 tilmeldte. Måske skal konceptet ændres eks. til bobler og kransekage en øveaften.

Generalforsamling 12. februar: Vi drøfter ledige poster i bestyrelsen og hvem vi vil foreslå som dirigent. Karin sender indkaldelse til generalforsamlingen ud senest 21. januar sammen med bestyrelsens beretning, som Marianne udfærdiger, og resultatopgørelsen fra Annalisa.

Glostrup Kulturfest 31. august: Vi er tilmeldt, men intet nærmere endnu.

 Korlørdag 14.september: Der er bestilt et dagsophold- Prisen er kr. 620,00 pr. person. Korkassen giver ikke tilskud i år på grund af det nedsatte tilskud til dirigentlønnen fra Glostrup Kommune. Hvis opholdet skal være med overnatning er prisen kr. 1805,00 pr. person.

Ad 4. Nyt fra dirigenten.

Intet nyt.

Ad 5 Nyt fra GFU.

Intet nyt vedr. koncert i biografen.

Der skal søges midler fra matrielkontoen nu. Ansøgningerne behandles på mødet den 14. februar. Der gives svar den 1.marts, Birgitte sender ansøgning om flere kormapper.

Ad 6. Nyt fra Kor72.

Karin har indberettet Koda for koncerten den 6.november og julekoncerten den 18. december.

Ad 7. Hjemmeside.

Birgitte har revideret og ajour ført den.

Ad 8. Årshjulet.

Gennemgået og revideret.

Ad 9. Diverse.

Deltagelse i koncerter: På grund af en uheldig situation til julekoncerten sender Karin ordensreglerne ud til korets medlemmer sammen med dette referat, så vi alle har styr på reglerne. I ordensreglerne står der, at hvis man ikke har deltaget i de sidste øveaftner op til koncerten, skal det aftales med Helle om man kan deltage i koncerten.

Inspirationsmesse for pensionister 3. april: Vi deltager ikke, da det ikke kun er pensionister, der er målgruppe for vores kor.

Nummererede sange: Karin skrev ud til alle medlemmer i slutningen af 2023 og ønskede at vide hvormange, der havde noderne i nummerorden. Fik svar fra 2, der bruger det system. Vi beslutter at droppe numrene fra d.d.

 Aktivitetsliste: Karin sender en revideret ud.

 Fødselsdagsliste: Birgit sørger for indkøb til de medlemmer, der fylder rundt.

Ad 10. Eventuelt.

Indvielse af sognegården ved kirken: Birgit og Annalisa deltog. Meget flotte lokaler og et velindrettet køkken. Birgit spurgte sognerådsformanden om der var mulighed for at holde vores øveaftner der. Vi kan ikke få svar før til påske. Hvis det er en mulighed, er der opbevaringsplads til vores ting. Det er selvfølgelig en betingelse, at vi ikke skal betale lokaleleje. Vi undersøger også om lokalerne kan bookes til korlørdag.

Korets printer: Birgitte har en printer stående, den er fra 2014. Hun bruger den ikke. Vi aftaler at den skal til genbrug.

Ad 11. Næste mødedato.

13. marts kl. 17.30 hos Karin